3. számú melléklet

**A képviselő-testület állandó bizottságai által ellátandó feladatok jegyzéke**

**(SZMSZ 42. § (6) bekezdéséhez)**

**1. A Pénzügyi és Vagyonnyilatkozat nyilvántartó és ellenőrző Bizottság feladatai**

**I.**

(1) Véleményezi az önkormányzat gazdasági program tervezetét, költségvetési rendelet módosítása, költségvetési zárszámadás tervezetét.

(2) Közreműködik az önkormányzat éves költségvetéséről és zárszámadásáról szóló rendelet előkészítésében.

(3) Megvizsgálja más bizottságok döntésének pénzügyi, költségvetési kihatásait, ennek eredményét a testületi ülésen előterjeszti.

(4) Ellenőrzi az elfogadott költségvetés felhasználását.

(5) Véleményezi a hitelfelvételre, pénzeszközök átcsoportosítására, a pénzmaradvány és a tartalék felhasználására vonatkozó javaslatokat.

(6) Felülvizsgálja a fenti feladatokkal kapcsolatos önkormányzati rendeleteket és javaslatot tesz ezek módosítására.

**II.**

(1) A polgármester, valamint a képviselők vagyonnyilatkozatát a Pénzügyi és Vagyonnyilatkozat nyilvántartó és ellenőrző Bizottság (továbbiakban: Bizottság) tartja nyilván és ellenőrzi.

(2) Feladata a vagyonnyilatkozatok olyan kezelése, amely lehetővé teszi a nyilvánosság biztosítását.

(3) Feladata a vagyonnyilatkozat tételi kötelezettség megtételéhez információ és nyomtatvány biztosítása a képviselő testület hivatalán keresztül.

(4) Feladata a vagyonnyilatkozattal kapcsolatos ellenőrzési eljárás lefolytatása, ennek keretében:

a) a képviselő felszólítása (saját és hozzátartozóinak) az ellenőrzéshez szükséges azonosító adatok bejelentésére;

b) a felszólításra szolgáltatott azonosító adatok megfelelő őrzése és az ellenőrzést követő 8 napon belüli törlése.

(5) Az eljárási szabályokat az SZMSZ 3. sz. melléklete tartalmazza.

**2. A Kulturális, Sport és Településfejlesztési Bizottság feladatai**

(1) Közreműködik Mogyorósbánya kulturális életének szervezésében.

(2) Összeállítja az éves eseménynaptárt a képviselők, az intézmények, a civil szervezetek és a lakosság javaslatainak figyelembe vételével.

(3) Közreműködik a rendezvények lebonyolításában.

(4) Részt vesz a helyi és az országos ünnepek méltó módon történő megszervezésében és lebonyolításában. Az ünnepeket lehetőség szerint a napján kell megtartani.

(5) Elősegíti a civil szerveződések (pl. színjátszókör, olvasókör,) megalakítását és működését.

(6) Együttműködik a meglévő kulturális egyesületekkel (zenekar, énekkar), felkéri azokat a község programjaiban való részvételre.

(7) Kulturális programokat szervez (színház, tárlat, stb.).

(8) Megszervezi a község tömegsportját és szabadidős rendezvényeit.

(9) Megszervezi a diáksport rendezvényeket és felügyeletet biztosít azokon.

(10) Felülvizsgálja a településrendezési tervet, elkészíti az aktualizálására, az igényekhez illeszkedő módosítására vonatkozó javaslatát.

(12) Javaslatot tesz a településfejlesztési irányelvekre és a fejlesztések sorrendjére, figyelembe véve az Önkormányzat pénzügyi lehetőségeit.

(13) Felülvizsgálja a környezetvédelemről szóló, illetve ahhoz kapcsolódó rendeleteket és javaslatot tesz azok módosítására.

(14) A civil szervezetek programjáról beszámol a testületnek és kéréseiket továbbítja a testületi üléseken.

(15) Mogyorósbánya honlapján szereplő információkat, adatokat ellenőrzi, módosításukra javaslatot tesz.

(16) Szorgalmazza a községet népszerűsítő kiadványok, szórólapok, elkészítését.